open-index/open-wikipedia-markdown huggingface dataset:
Gedera

**Gedera**, *Gdera* of *Gadera* (onoffisieel) (Hebreeus: גְּדֵרָה , Arabies: غديرا , betekenis: 'skaapstal') is 'n Israeliese nedersetting en munisipaliteit in die Sentrale-distrik. Die munisipale gebied het sowat 26.000 inwoners (2015) en 'n oppervlakte van 14,5 km². Die stad is in 1884 deur Russiese Jode gestig. Teenwoordig is die helfte van die bevolking van Jemenities-Joodse afkoms.

Belangrike geboue is die Museum van die Geskiedenis van Gedera en die Biluim en die Yeshurun Sentrale Sinagoge. 

In die munisipaliteit word baie druiwe, grane, sitrusvrugte en andere groente gekweek en daar is ook industriële ondernemings.

Sahar Pinto is burgemeester van die munisipaliteit.

## Geboortes 
* Gila Gamliel (1974), politikus

## Eksterne skakels 
*  Webwerf van Gedera
Phiri, Soweto

**Phiri** is 'n swart township in die stedelike gebied van Soweto, suidwes van die stad Johannesburg in Suid-Afrika.

Die woord **phiri** beteken hiëna in die Sotho-taalfamilie.

## Verwysings
Geelkwassie

**Geelkwassie** (*Bulbine annua* (L.) Willd.) is 'n plant wat endemies aan Suid-Afrika is. Dit kom net in die Wes-Kaap voor en op die SANBI-rooilys is dit as 'veilig' (LC) gelys.

Dit kom op sanderige grond in die kusfynbos voor. Dit vorm polle met penagtige blare wat 15-40&nbsp;cm groot word en veselrige wortels het. Die blomme is liggeel en groei in digte trosse op lang stingels.

## Galery 

Anthericum annuum.png|duimnael|Plantarum historia succulentarum =Histoire des plantes grasses /par A.P. Decandolle ; avec leurs figures en couleurs, dessinees par P.J. Redoute. Paris : A.J. Dugour et Durand, an VII [1799-1837]
Bulbine annua 58872658.jpg
Bulbine annua 58872665.jpg
Bulbine annua 58876474.jpg

## Verwysings 
## Eksterne skakel 
* 
* iSpot
Fula (volk)

Die **Fula**, **Fulani** of **Fulbe** (Fula: *Fulɓe*; Frans: *Peul*; Hausa: *Fulani* of *Hilani*; Portugees: *Fula*; Wolof: *Pël*; Bambara: *Fulaw*) is 'n etniese groep inheems aan Wes-Afrikaanse lande soos Nigerië, Guinee, Mali en Niger. Die etniese groep omvat sowat 20–25 miljoen mense en hulle praat Fula as moedertaal en Engels, Arabies of Frans as tweede taal. Dit is een van die grootste en mees verspreide etniese groepe in beide die Sahel en Wes-Afrika.

duimnael|links|Fula-jihad-lande in Wes-Afrika, omstreeks 1830
duimnael|links|Verspreidingskaart van Fula. Donkergroen: grootste etniese groep; middel: aansienlike bevolking; lig: kleiner aandeel
Die Fula is 'n hoofsaaklik Islamitiese volk van oorspronklik nomadiese veeherders wat in onlangse tye gevestig het. Die Fula is verwant aan die Hausa en vorm naas die Joroeba, Igbo en Hausa die vierde grootste etniese groep in Nigerië. Die Fula het in die 19de eeu belangrike ryke in die Soedan-gebied langs die Niger- en die Sénégalriviere gestig.

Die Fula vorm die grootste etniese groep in Guinee, Senegal, Mali, Burkina Faso en Niger. In lande soos Mauritanië, Ghana, Gambië, Sierra Leone, Benin, Guinee-Bissau, Kameroen, Ivoorkus, Nigerië, Togo, Suid-Soedan, die Sentraal-Afrikaanse Republiek en Liberië vorm die Fula 'n aansienlike deel van die bevolking. Ander lande met met 'n belangrike Fula-bevolking sluit in Ethiopië, Soedan en Tsjad.

## Verwysings 
## Eksterne skakels 
*
Elandsvy

Die **elandsvy** of '''t'kôbô-vy'* (*Carpobrotus quadrifidus'' L.Bolus) is 'n vetplantjie uit die vygiefamilie wat endemies is aan Suid-Afrika. Dit kom in die Noord-Kaap en die Wes-Kaap voor en is op die SANBI-rooilys as 'veilig' (LC) gelys.

## Fotogalery 

Carpobrotus quadrifidus - Jonkershoek SA 1.jpg
Carpobrotus sauerne.JPG
Carpobrotus saurae 1c.JPG
Carpobrotus quadrifidus 1c.JPG
Carpobrotus quadrifidus 5Dsr 0769.jpg

## Verwysings
Goenavy

Die **goenavy** of **gounavy** (*Carpobrotus acinaciformis*) is 'n vetplantjie uit die vygiefamilie wat endemies is aan Suid-Afrika. Dit kom in die Wes-Kaap voor en is op die SANBI-rooilys as 'veilig' (LC) gelys.

Soos by ander *Carpobrotus*-spesies het die blare 'n driehoekige deursnee. Hulle is groen tot donkergroen van kleur, wat verskil van spesies wat blougroen van kleur is. Die blare se vorm word soms met 'n sabel s'n vergelyk en die naam *acinaciformis* verwys hierna. Die vrugte, blare en blomme is gunstelingkos vir verskeie diere soos skilpaaie, bobbejane en bokkies. Die pofadder is soms verskuil tussen die plantjies om knaagdiere te vang wat dit kom vreet.

Dit is 'n soutliewende plantjie wat in kusgebiede digte matte kan vorm. Dit het indringerstatus in ander gebiede met 'n mediterreense bioom soos Australië, Kalifornië en die Middellandse Seegebied. Dit het selfs Italiaanse name soos *Fico degli Ottentotti* (Hottentotsvyg) gekry. Die ryp vrugte word geel en is ook vir mense smaaklik om te eet.

## Fotogalery 

Carpobrotus acinaciformis pm.jpg
Carpobrotus Piombino 1.JPG
Gardenology.org-IMG 2944 rbgs11jan.jpg
Carpobrotus acinaciformis - flower.jpg
Campanya eliminació carpobrotus.JPG|Op die Baleare is dit 'n indringerspesie

## Verwysings
Taraxacum officinale

Die **perdeblom** (*Taraxacum officinale*) is 'n spesie uit die komposietefamilie *Asteraceae*.  In hierdie familie is die blommetjies baie gereduseer en staan dig op mekaar in blomhofies. In perdeblomme is die blomhofies geel en hulle kan 'n hele veld geel kleur. Perdeblomme is uitheems aan Suid-Afrika. Hulle stam oorspronklik uit Europa en Asië maar deur die mens het hulle oor die hele wêreld verspreid geraak. In tuine is dit 'n bekende onkruid.

Die blare vorm 'n roset en indien hulle gekneus word vloei daar 'n wit, melkagtige sap wat bruin vlekke veroorsaak. Die plant het 'n penwortel wat desimeters diep kan groei. Indien dit afbreek kan dit nuwe rosette veroorsaak. Die voortplanting verloop dikwels sonder bevrugting, deur apomiksie. Dit veroorsaak groepe plante wat min verskil in genetiese en morfologiese eienskappe en wat mikrospesies genoem word. Net in Nederland is daar reeds 250 van hierdie mikrospesies aangetref.

Die vrug is eintlik 'n nootjie en dit word met sy vrugpluis deur die wind verspreid. 

## Stowwe 
Die plant bevat talle stowwe, soos
* Inulien
* Cholien
* Looisuur
* Bitterstowwe

Die melksap bevat proteïen, hars en taraksien.

## Gebruik 
### Molslaai 
Perdeblomme is eetbaar vir die mens. Die jong blare is minder bitter as volwasse blare. Indien die plant met grond bedek word, soos dit in 'n molshoop kan gebeur, groei die blare sonder om groen te word en dit is die minste bitter van smaak. Hierdie weergawe word *molslaai* genoem. Molslaai met framboos-Vinaigrette is 'n heerlike lentekos.

Die blomme is ook eetbaar tot dit saad vorm.

## Fotogalery 

Taraxacum sect Ruderalia06 ies.jpg|  Uitgebloeide hofie
Taraxacum sect Ruderalia10 ies.jpg|  Hol stingel met melksap
 (MHNT) Taraxacum sect. Ruderalia.jpg| Vrugte met vrugpluisies
Taraxacum sect Ruderalia14 ies.jpg| Vrugte
Ripe fruits by Common Dandelion.jpg|  Hofie met ryp vruggies
Taraxacum_officinale_-_Köhler–s_Medizinal-Pflanzen-135.jpg| Botaniese tekening

## Verwysings 
*  (1987) - *Paardebloemen planten zonder vader variatie, evolutie van het geslacht paardebloem (Taraxacum).* Utrecht.
Sigma APO-120-400 mm-lens

Die **Sigma APO 120-400mm F4.5-5.6 DG OS HSM lens** is 'n super-telefotolens wat deur Sigma Corporation vervaardig word. Dit bevat drie SLD (Spesiale Lae Verstrooiing)-glaselemente om regstelling vir chromatiese afwyking te bewerkstellig. Dit is gerig op gevorderde verbruikers.

## Verwysings
Nalolo

Die **Nalolo** (*Ecsenius nalolo*) is 'n vis wat in die westelike Indiese Oseaan, die Rooisee en aan die ooskus van Afrika suidwaarts tot by die noorde van KwaZulu-Natal voorkom. In Engels staan die vis ook bekend as *Nalolo blenny*.

## Identifikasie 
Die vis word tot 5 cm lank. Sy lyf is ligbruin aan die bokant en lig aan die onderkant. Daar is wit kolletjie sop die agterste helfte van die lyf. Daar is ook 'n kenmerkende, horisontale bruin stippellyn agter die oog. Die kieudeksels is bedek met klein bruin kolletjies.

Die vis leef in aflandige koraalriwwe in water wat 3 tot 20 m diep is. Hulle is alleenlopend en sku, en word op die koraalkoppe aangetref. Die visse vreet alge en klein ongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* *Ecsenius nalolo* by FishBase
Luiperd-klipspringer

Die **Luiperd-klipspringer** (*Exallias brevis*) is 'n vis wat voorkom in die Stille Oseaan, die Indiese Oseaan, die Rooisee en aan die kus van Oos-Afrika suidwaarts tot die noorde van KwaZulu-Natal. In Engels staan die vis bekend as die *Leopard blenny*.

## Identifikasie 
Die vis word tot 14 cm lank. Die vis het 'n diep lyf met 'n gebuigde rug. Die lyf is lig van kleur en bedek met digte, donker, rooibruin kolletjies wat die vis 'n netagtige voorkoms gee. Die wyfies is minder kleurvol as die mannetjies. Die visse leef in tropiese strandmere, rots kus gebiede en aflandige koraalriwwe waar die koraal dig is in water van 1 tot 20 m. Die vis leef op die blare van die korale wat hulle namaak as deel van kamoeflering. Gedurende broeityd lig die vis sy dorsale vin. 

Hulle is alleenlopend of kom in klein groepies voor en vreet alge en koraal poliepe. Die mannetjies is territoriaal van aard en berei 'n nes vir die wyfies voor om haar eiers te lê. Dit word deur die mannetjie opgepas.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.se/summary/Exallias-brevis.html

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings
Sekel

duimnael|Moderne sekel

'n **Sekel** is 'n handgereedskapstuk wat gebruik word om te oes of gras af te sny. Dit is een van die oudste gereedskapstukke van die mens.

## Kyk ook 
* Sens
Sens

duimnael|'n Tradisionele houtsens.

'n **Sens** of **seis** is 'n handgereedskapstuk om gras te sny. Dit is grootliks vervang deur masjiene wat deur perde getrek word en later deur masjiene wat deur trekkers getrek word.

Vandag word 'n sens eerder geassosieer met die skoppensboer ook genoem die doodsmaaier, die man met die seis of Mantelman. Hy word uitgebeeld as 'n lewendige geraamte met 'n **sens** en 'n uurglas in sy hand.

## Kyk ook 
* Sekel

## Verwysings 
## Eksterne skakels 
* 
*
Persuasion

**Persuasion**, is Jane Austen se sesde en laaste roman. Dit is eers is 1818, ses maande nadat sy oorlede is, gepubliseer.

Die heldin van die verhaal, Anne Elliot, was negentien jaar oud en verloof met Frederick Wentworth, 'n vloot-luitenant. Anne se familie is teen die huwelik gekant, omrede Wentworth nie ryk was nie, en ook het hy geen familieverband nie. Wentworth is opgeroep om in die Napoleontiese Oorloë te dien. Agt jaar later keer hy terug. Hy is nou 'n kaptein en as 'n gevolg van prysgeld is hy 'n ryk man. Intussen is Anne met haar neef William Elliot verloof …

## Verwysings
The Gardens, Johannesburg

duimnael|links|280px|Johannesburg se noordoostelike voorstede in 1929.
**The Gardens** is 'n voorstad van Johannesburg, Suid-Afrika. 

## Verwysings
Ursula Karven

**Ursula Karven** (gebore 17 September 1964 as **Ursula Ganzenmüller** in Ulm) is 'n Duitse aktrise, skrywer, model, joga-instrukteur.

## Filmografie 
## Eksterne skakels 
*  Amptelike webwerf
*
Kayseri

**Kayseri** (Turks: [ˈkajseɾi]; voorheen: *Mazaka* en later *Kaisareia*, Latyns: *Caesarea*, genoem ná die Romeinse keiser Tiberius (Tiberius Iulius *Caesar* Augustus)) is 'n groot en geïndustrialiseerde stad in die sentrum van Turkye en is in die streek Kappadosië geleë. Die stad het 'n bevolking van 904&nbsp;699 in 2014 gehad en het 'n oppervlakte van 2&nbsp;150&nbsp;km². Kayseri is tans die hoofstad van die Kayseri-provinsie in Kappadosië, dié provinsie het 'n bevolking van 1&nbsp;341&nbsp;056 in 2015 gehad.

## Geboortes 
* Abdullah Gül, 11de president van Turkye (2007–2014), in 1950.

## Verwysings 
## Eksterne skakels 
*  Amptelike webwerf
Mersin

**Mersin** (voorheen: *Zephyrion*) is 'n groot stad in die suide van Turkye en is 'n belangrike hawestad aan die Middellandse See. Die stad het 'n bevolking van 915&nbsp;703 in 2014 gehad, terwyl die provinsie 'n bevolking van 1&nbsp;745&nbsp;221 in 2015 gehad het. Mersin is tans die hoofstad van die Mersin-provinsie en is suidwes van Adana geleë. Verder suid is die eiland Siprus met die Turkse Republiek van Noord-Siprus geleë. Mersin word as een van die oudste bevolkte gebiede ter wêreld beskou.

Die Toros Universiteit is ook hier geleë.

## Verwysings 
## Eksterne skakels 
*  Amptelike webwerf
Okkert Brits

duimnael|280px|Okkert Brits

**Okkert Brits** (gebore 22 Augustus 1973 in Uitenhage) is 'n voormalige Suid-Afrikaanse baan- en veldatleet wat in paalspring gespesialiseer het. Hy het vier goue medaljes by die Afrika-atletiekkampioenskap, en twee goue medaljes by die Alle-Afrika Spele gewen. In 2003 het hy 'n silwermedalje by die Atletiekwêreldbyeenkoms verower. Hy het ook goud by die Statebondspele van 2002 en brons by die IAAF Wêreld Binnenshuise Kampioenskap van 1995 ingepalm.

Sy persoonlike beste sprong van 6,03 m, wat hy in 1995 opgestel het, is 'n Afrika-rekord. Dit maak hom die eerste persoon uit Afrika wat hoër as 6 meter kon spring. Hy het aan die Olimpiese Spele van 1996, 2000 en 2004 deelgeneem, en 'n sewende plek in 2000 behaal. Tydens die seisoen van 1995 het hy die nommer een-posisie op die wêreldranglys beklee.

Brits is in 2003 met Jane Gillespie getroud. Die egpaar het twee kinders, Sarah Jane Brits (gebore in 2005) en David Okkert Brits (gebore in 2006). In 2009 het Brits en Elizabeth Ann Morris ('n vriendin van hom) aan die 3de seisoen van die *Survivor South Afrika*-werklikheidsreeks deelgeneem.

In Januarie 2003 het Brits positief getoets vir die verbode middel *efedrien*. Hy het beweer dat dit deel van 'n energie-aanvulling moes wees. Omdat dit sy eerste oortreding was, en efedrien net 'n stimulant is, het hy met 'n openbare waarskuwing weggekom.

## Verwysings
Tiruchirappalli

**Tiruchirappalli** (Tamil: திருச்சிராப்பள்ளி, *Tiruccirāppaḷḷi*, [ˈt̪iɾɯtːʃiɾaːpːaɭːi], ), vroeër *Trichinopoly*, ook **Tiruchi** of **Trichy** genoem, is 'n stad in die Suidwes-Indiese deelstaat Tamil Nadu, met 'n bevolking van 916&nbsp;857 in 2011. Die stad is die vierde grootste metropolitaanse gebied in die deelstaat en is in die sentrum daarvan geleë.
Emigrate

**Emigrate** is die soloprojek van Richard Kruspe, 'n stigterslid en kitaarspeler van die musiekgroep Rammstein.

## Diskografie 
### Albums 
* 2007 Emigrate
* 2014 Silent so Long
* 2018 A Million Degrees 
* 2021 The Persistence of Memory 

### Enkelsnitte 
* 2007: *My World * (Promosie-snit)
* 2007: *New York City* (VK-Enkelsnit)
* 2008: *Temptation*
* 2014: *Eat You Alive*

## Verwysings 
## Eksterne skakels 
* Amptelike Webblad
* Emigrate op laut.de
Thiruvananthapuram

**Thiruvananthapuram** (Malayalam: തിരുവനന്തപുരം, *Tiruvaṉantapuram*, [t̪iruʋənən̪t̪əpurəm], ), vroeër *Trivandrum*, is die hoofstad en grootste stad van die Suidwes-Indiese deelstaat Kerala, met 'n bevolking van 957&nbsp;730 in 2011. Die stad is in die verre suide van die Indiese subkontinent geleë en is 'n belangrike hawestad aan die Indiese Oseaan. Thiruvananthapuram is deur Mahatma Gandhi "Immergroen stad van Indië" genoem en word as een van Indië se mees leefbare stede beskou.
Sonwyser

'n **Sonwyser** is 'n toestel wat die tyd met behulp van die son aanwys. Die sonwyser het 'n gnomon wat 'n skaduwee op 'n uitgemerkte oppervlak werp. Aangesien die son se pad deur die hemel deur die aarde se breedtegraad bepaal is, word sonwysers spesifiek vir 'n bepaalde breedtegraad vervaardig met die doel dat die styl van die gnomon parallel met die aarde se draaias moet lê. Op die vroegste sonwysers, val die skaduwee van die gnomon op 'n plat plaat wat óf vertikaal (vertikale sonwysers) of horisontaal (horisontale sonwysers) opgerig is.

Die nommers op horisontale sonwysers in die Noordelike Halfrond en op vertikale sonwysers in die Suidelike Halfrond volg 'n kloksgewyse patroon, terwyl die nommers op horisontale sonwysers in die Suidelike Halfrond en die vertikale sonwysers in die Noordelike Halfrond anti-kloksgewys is.

In onlangse tye is ekwatoriale sonwysers ontwikkel. Ekwatoriale sonwysers het 'n geboë oppervlak met 'n gnomon in die vorm van 'n stok in plaas van 'n driehoek. Ekwatoriale sonwysers is geskik vir tropiese gebiede en horisontale of vertikale sonwysers vir gematigde gebiede.

## Fotogalery 
## Notas 
## Verwysings 
## Eksterne skakels
Bakbos

**Bakbos** of **oondbos** (*Nidorella ivifolia* DC.) is 'n struik en kruidplant wat inheems is aan Suid-Afrika, Lesotho en Eswatini. Op die SANBI-rooilys is dit as 'veilig' (LC) gelys. Die plant kom in groot dele van die Wes-Kaap en Oos-Kaap voor, asook in die hoër dele van KwaZulu-Natal, Mpumalanga en Limpopo. Dit groei in vogtige habitatte, soos langs stroompies en bosrande.

## Taksonomiese status 
Sedert 2018 is die aanvaarde naam vir die takson *Nidorella ivifolia*.

## Identifikasie 
Die plant is 'n struikie met 'n behaarde stam wat 1,2&nbsp;m hoog word. Die blare groei aan slanke blaarstele wat 1&nbsp;cm lank kan word. Hulle is ellipties tot lansvormig en 6 x 2&nbsp;cm groot. Die blomhofies word 8&nbsp;mm in deursnee en kom in oop trosse aan die bopunt van die plant voor.

## Gebruik 
Die blare word versamel en kan op die mark gevind word. Hulle is sag en het 'n aangename aromatiese reuk. Dit word uitwendig gebruik vir swere en ontstekings en inwendig teen koors en diarree.

Daar is min bekend oor die farmakologiese werking van hierdie kruid, maar navorsing het getoon dat dit geen alkaloïede, sianogene of van antrakwinoon-afgeleide stowwe bevat nie. Sommige hartglikosiede, saponiene en tanniene is wel aanwesig, asook diterpeensure soos koniskabraansuur, hautriwaansuur, nidoresedaansuur en printziaansuur.

## Verwysings
Bloublomastertjie

Die **bloublomastertjie** (*Felicia heterophylla* (Cass.) Grau) is 'n struik wat endemies aan Suid-Afrika is. Dit kom in die Wes-Kaap van Clanwilliam tot Kaapstad op sanderige vlaktes en hellings voor. Op die SANBI-rooilys word dit as *veilig* (LC) gelys.

Dit is 'n eenjarige kruidplant wat 30 x 30&nbsp;cm groot kan word. Die harige blare word 1 – 5&nbsp;cm lank. Dit het madeliefieblomme wat slegs blou is. Ander astertjies wat blou van kleur is, het gewoonlik 'n geel hart. Dit is 'n gewilde plant in tuine saam met ander Namakwalandblommetjies.

## Fotogalery 

Felicia heterophylla (asteraceae).jpg

## Verwysings
195 v.C.

## Gebeure 
*Romeinse gesante bereik Kartago. Hulle beweer dat hulle in die konflik tussen Kartago en koning Massinissa van Numedië wil bemiddel.
*Hannibal verlaat Kartago en vlug na Tirus.
*Konsul L. Valerius Flaccus verslaan vir die Boii tussen Bononia en Placentia.

## Verwysings
194 v.C.

## Gebeure 
*Konsul L. Valerius Flaccus steek die Po-rivier oor. Naby Mediolanum tref hy opnuut 'n leër van die Boii en Insubres en verslaan hulle. 
*Flaccus word teruggeroep om sy medekonsul Tib. Sempronius Longus te help, maar hy is te laat.  
*Sempronius word deur die Boii aangeval en moet met groot verlies na Placentia terugtrek.

## Verwysings
Hirola

Die **Hirola** (*Beatragus hunteri* soms *Damaliscus hunteri*), ook bekend as **Hunter se hartebees**, is die enige lid van die geslag *Beatragus*.

## Uiterlik 
Hirola's staan bekend as die "vieroog-antilope", vanweë hul groot preorbitaalkliere. Die dier het 'n skofhoogte van  100 tot 125&nbsp;cm, is 120 tot 200&nbsp;cm lank en weeg 80 tot 118&nbsp;kg. Die stert is 30 tot 45&nbsp;cm lank. Hul pels is sandbruin van kleur, gryser by die bulle as by die koeie, met 'n ligte pens en 'n klein wit, brilagtige, strook op die brug van die neus. Die horings is liervormig en baie opvallend geringd.

## Leefgebied 
Die hirola kom deesdae slegs op groot, droë vlaktes op die grens van Kenia en Somalië voor. Voorheen is die soort ook in Somalië aangetref, maar daar word vermoed dat hulle sedert 2005 uitgesterf is in dié land.

## Gedrag 
Kuddes bestaan uit twee tot veertig koeie onder leiding van 'n territoriale bul. Vrygeselkuddes van vyf of meer bulle kom algemeen voor. Die dominante mannetjies is baie gebiedsgebonde. As die bulle veg, sak hulle af op die knieë, terwyl hulle met hul horings die teenstander met die agterpote vorentoe stoot.

## Weiding 
Dié antilope is dagdiere en bestee hoofsaaklik hul oggende en namiddae aan weiding. Naas gras vreet die hirola's soms ook blare. Die diere verkry die meeste van hul vog uit die oggenddou.

## Bedreig 
Die hirola is 'n ernstig bedreigde diersoort. Daar is op die oomblik slegs nog tussen 500 en 1&nbsp;000 eksemplare in die natuur oor. In 1990 was daar nog ongeveer 7&nbsp;000 diere en slegs tien jaar vroeër is daar nog meer as 14&nbsp;000 getel. Die sterk afname is omrede hulle moet meeding met ander vee waar daar nie voldoende voedsel in 'n gebied is nie, en ook omdat hul habitat al meer geteister word deur ernstige droogtes. Die jagmaak op die dier het ook 'n rol gespeel.

## Verwysings
Ram (dier)

duimnael|links|'n Merinoram, dis 'n "manlike skaap"
duimnael|'n Rooibokram in Serengeti, Tanzanië
duimnael|Twee rooibokke veg met mekaar om manlike dominansie te verkry.

'n **Ram** is 'n manlike skaap, bok of wildsbok. Volwasse ramme het, in teenstelling met ooie, gewoonlik 'n lang paar horings. Indien dit die manlike eksemplaar van 'n beesagtige spesie is, word dit eerder 'n bul genoem, en dus nie 'n ram nie.

'n Ram se hooffunksie, nadat hy dominansie oor ander ramme verseker het, is om met ooie van sy eie spesie te paar met die doel op voortplanting.

## Ander gebruike of menings van ram 
* Ram (sterrebeeld) (*Aries*)
* Ram (sterreteken)
* Ram, 'n nedersetting in Serwië
* Dodge Ram – 'n groot Amerikaanse nutsvoertuig
* Ewetoeganklike geheue, algemeen bekend as RAM

## Eksterne skakels 
*
Victoria Beckham

**Victoria Beckham** (née Adams; 1974-) is 'n Britse popsangeres en mode-ontwerpster. Sy was 'n lid van die Spice Girls gewees, waar sy die bynaam “*Posh Spice*" gehad het. In 1999 is sy is met die sokkerheld David Beckham getroud en het as gevolg daarvan wye mediadekking geniet. Die egpaar is een van die wêreld se bekendste glanspare en verskyn dikwels in koerante en tydskrifte in duur, modieuse klere.

## Lewensloop 
Victoria Caroline Adams is op 17 April 1974 in Harlow, Essex in Engeland gebore.

In 1994 stig sy en vier ander dames die popgroep Spice Girls. Hulle stel hulle eerste enkelsnit, *Wannabe*, in 1996 vry. Die snit is 'n oornag sukses en bereik die nommer een-posisie in 37 lande.

Sy is in Junie 1999 met David Beckham getroud. Hulle het drie seuns en een dogter: Brooklyn Joseph (gebore Maart 1999), Romeo James (gebore September 2002), Cruz David (gebore Februarie 2005) en Harper Seven (gebore Julie 2011).

In 2001, ná die Spice Girls, het Beckham 'n kort solo-loopbaan gevolg. In teenstelling met haar mede-orkeslede, kon sy nie die nommer een-posisie op die treffersparade haal nie. Daarna het sy saam met haar man begin om klere en parfuum te skep.

In 2007 het sy saam met die Spice Girls vir 'n wêreldtoer byeengekom.

## Diskografie 
* *Victoria Beckham*, 2001

## Filmografie 
* *Spice World*, 1997 (rolprent, hoofrol)
* ''Victoria's Secrets*, 2000 (dokumentêr)
* *Being Victoria Beckham*, 2002 (dokumentêr)
* *The Real Beckhams*, 2003 (dokumentêr)
* *Full Length & Fabulous*, 2006 (dokumentêr)
* *Victoria Beckham: Coming to America*, 2007 (dokumentêr)
* *Ugly Betty'', 2007 (dokumentêr)

## Verwysings 
## Eksterne skakels 
*
Meflokien

**Meflokien**, bemark onder die handelsname **Lariam** en **Mefliam**, is 'n geneesmiddel wat gebruik word om malaria te voorkom of te behandel. Wanneer dit gebruik word vir die voorkoming word dit een keer per week geneem en daar moet begin word een week voor potensiële blootstelling en vir vier weke na besoek aan die malariagebied. Dit kan gebruik word om ligte of matige malaria mee te behandel maar moet nie gebruik word vir ernstige malaria nie. Dit word per mond geneem. en is een van verskeie anti-malariamedisynes aanbeveel deur die Amerikaanse "Centers for Disease Control" vir hierdie doel. Dit word ook aanbeveel deur die "Aansteeklike siektevereniging van Amerika" vir malariaprofilakse as 'n eerste- of tweedelynmiddel, na gelang van weerstandpatrone in die malaria gevind in die geografiese streek wat besoek word. Dit word gewoonlik reeds een tot twee weke voor die besoek aan 'n gebied met malaria geneem. As 'n persoon siek word ten spyte van malariaprofilakse met meflokien, sal die gebruik van halofantrien en kinien vir behandeling moontlik ook oneffektief wees.

## Newe-effekte 
Meflokien is teenaangedui in diegene met 'n vorige geskiedenis van aanvalle of 'n onlangse geskiedenis van psigiatriese afwykings.

## Verwysings
Canon EF-500 mm-lens

[regs|duimnael|260px|Van links na regs: EF 28-300mm 3.5-5.6 L IS USM, [Canon EF 70–200mm lens|70-200 2.8 L IS USM, 300mm 2.8 L IS USM, 500mm 4L IS USM]]
Die **Canon EF 500mm lense** is 'n groep van super-telefotolense wat deur Canon vervaardig word, en wat almal dieselfde fokuslengte besit.

Hierdie lense het EF-lenspassings, en pas op die Canon EOS lyn van digitale enkellensreflekskameras.

Wanneer dit gebruik word op 'n kamera met 'n sigveld vergoedingfaktor van 1.6x, soos die Canon EOS 400D, bied dit 'n nouer sigveld, gelykstaande aan 'n 800&#x20;mm lens gemonteer op 'n 35 mm liggaam. Met 'n 1.3x liggaam soos die Canon EOS-1D Mark III, bied dit 'n minder smal sigveld, wat gelykstaande is aan 'n 650 mm lens gemonteer op 'n 35 mm liggaam.

Hierdie lense word mees algemeen deur sport- en wildfotograwe gebruik.

Drie EF 500mm lense is beskikbaar gestel, en almal is L-reeks lense. Die mees onlangse, die 4L IS II, is in 2012 vrygestel en is die enigste model tans in produksie.
* 4.5 L USM
* 4L IS USM
* 4L IS USM II

## Verwysings
Thomas Beecham

Sir **Thomas Beecham** (* 1879 – † 1961) was 'n Britse dirigent. Hy het die Londen Filharmoniese Orkes in 1932 en die Koninklike Filharmoniese Orkes in 1946 gestig. Beecham was een van die bekendste dirigente van sy tyd en het 'n groot invloed op klassieke musiek in die Verenigde Koninkryk gehad. Hy kom uit 'n welaf familie en het sy geld gebruik om vir die orkeste wat hy gevorm het te betaal.

## Beknopte biografie 
Thomas Beecham is op 29 April 1879 in St. Helens, Lancashire in die noorde van Engeland gebore. Hy leer homself om te dirigeer en het 'n paar privaat komposisielesse by Charles Wood in Londen en Moszkowski in Parys gekry. Beecham se pa, sir Joseph Beecham, het 'n klomp geld uit medisyne (die beroemde Beecham-pille) gemaak. Hy het ook van musiek gehou, en het sy seun gehelp om 'n loopbaan in musiek te volg.

Beecham het baie tyd en geld spandeer om die regte omstandighede vir musikante te skep om te floreer. Sulke toestande was normaal in talle Europese lande, maar was teen daai tyd nie gebruiklik in Engeland nie. Hy was egter nie in die werk van Bach geïnteresseerd nie, maar het wel Händel gedirigeer. Hy was bekend vir sy Mozart-optredes, en het graag Berlioz, Mendelssohn, Bizet en Dvořák opgevoer. Hy was een van die eerste mense in Engeland wat die nuwe musiek van Richard Strauss en Sibelius gedirigeer het. Hy was 'n goeie vriend van Delius en het sy musiek opgevoer, sowel as wysigings aangebring voordat dit gepubliseer is.

Hy trou drie keer. Sy eerste vrou was Utica Celestia Welles (getroud in 1903, geskei in 1943). Daarna trou hy met die Engelse pianiste Betty Humby (sy is in 1958 oorlede). In 1959 trou hy met sy voormalige sekretaresse Shirley Hudson, wat hy deur die Koninklike Filharmoniese Orkes leer ken het.

Beecham is in 1916 tot ridder geslaan. Hy is op 8 Maart 1961 in Londen oorlede.

## Verwysings
Canon EOS 80D

raam|80px

Die **Canon EOS 80D** is 'n digitale enkellensreflekskamera deur Canon bekendgestel op 18 Februarie 2016. Dit het 'n kleinhandelprys van VS$1199, dieselfde as die Canon EOS 70D wat dit vervang. Die kamera kan as 'n bak alleen aangekoop word, of in 'n stel met die 18-55mm IS STM lens teen VS$1,349, met die nuwe 18-135mm IS USM lens teen VS$1,799 of met die EF-S 18-200mm IS lens teen VS$1,899.

Die kamera is gemik op die middel van die mark en entoesiasfotograwe.
* Nuwe 24.2-megapieksel dubbelpieksel CMOS sensor
* 45 kruistipe AF punte, in vergelyking met 19 vir die 70D
** Van hierdie punte, sal 27 outofokus wanneer die kamera verbonde is aan enige lens/telekombinasie met 'n maksimum diafragma van 8. Die 80D is die eerste nie-professionele EOS-kamera wat kan outofokus in hierdie situasie; vorige nie-professionele kameras kon nie outofokus as die maksimum diafragma van 'n aangehegte lens/telekombinasie kleiner as 5.6 was nie.
* DIGIC 6 (DIGIC 5+ op die 70D)
* Nuwe 7560-pieksel RGB+IR metingsensor om die AF-stelsel behulpsaam te wees
* Nuwe sluitermeganisme om minder vibrasie en kameraskud te veroorsaak
* "Anti-flikker" (bekendgestel op die EOS 7D Mk II) – sluiterslot kan ingestel word om te vergoed vir flikkerende elektriese beligting
* 100% toneelsoekdekking
* Ingeboude NFC
* 1080p teen 60/50 rame/s video-opneemvermoë
* Ingeboude HDR en tydsverloop-opneemvermoë (nuwe sagteware)
* Beter lae-lig AF sensitiwiteit met 'n sensitiwiteit wat wissel van -3&#x20;EV tot 18&#x20;EV
* Verbeterde batterylewe, van 920 skote per batterylading tot 960 skote per batterylading
* Eksterne 3.5 mm stereo mikrofoonsok.

## Verwysings
Weltevredenpark

**Weltevredenpark** is 'n voorstad van Johannesburg, Suid-Afrika wat tussen Roodepoort en Randburg geleë is.

## Verwysings
Canon EOS 100D

Die **Canon EOS 100D**, bekend as die **EOS Rebel SL1** in die Amerikas en **EOS Kiss X7** in Japan, is 'n 18.0-megapieksel digitale enkellensreflekskamera bekend gestel deur Canon op 21 Maart 2013. Dit is reeds beskryf as die "wêreld se kleinste en ligste DSLR-kamera", tans in produksie of in die APS-C-formaat. Canon gebruik 'n kleiner weergawe van die APS-C sensorformaat as sommige ander vervaardigers, soos Nikon, Pentax, en Sony, met 'n kropfaktor van 1.6 eerder as 1.5. Dit weeg 407 g saam met sy battery en 'n geheuekaart.

## Funksies 
Die EOS 100D deel 'n soortgelyke stel funksies met die groter Canon EOS 700D. Dit het egter 'n beter fokusstelsel in lewendige sig, genoem "Hybrid CMOS AF II" met 80% raamdekking. Die 700D het die vorige weergawe van die hibriede CMOS AF met baie verminderde raamdekking.
* 18.0 effektiewe megapieksel APS-C CMOS sensor
* DIGIC 5 beeldverwerker met 14-bit verwerking
* 95% soekraamdekking met 0.87x vergroting
* 1080p HD video-opname teen 24p, 25p (25&#x20;Hz) en 30p (29.97&#x20;Hz) met valraamtydsberekening
* 720p HD video-opname teen 50p (50&#x20;Hz) en 60p (59.94&#x20;Hz)
* 480p ED video-opname teen 30p en 25p
* 4.0 rame per sekonde deurlopende skiet
* 3" Clear View II LCD raakskerm met 1.04-megapieksel resolusie. Die 100D het 'n vaste skerm (in teenstelling met die skarnierskerm van die 700D en die kamera se onmiddellike voorgangers, die 650D en 600D).
* 3.5&#x20;mm mikrofoonsok vir eksterne mikrofoon of opnemers
* 9-punt outofokussensors met 1 kruistipe sensor in die sentrum

## Verwysings
Bakkiesblom

Die **bakkiesblom** (*Disa uniflora*) is 'n plant en geofiet wat endemies aan Suid-Afrika is. Dit kom in die Wes-Kaap voor. Op die SANBI-rooilys word dit as *veilig* (LC) gelys. Dit staan ook as die *rooidisa* bekend. Die spesie blom van Desember tot Maart in die berge van die suidwestelike Wes-Kaap. Dit is een van 241 erkende orgideespesies in die Kaapse floraryk, en die bekendste van 183 spesies in die genus *Disa*. Die naverwante *D. longicornu*, *D. ferruginea* en *D. graminifolia* word in soortgelyke habitat aangetref. Die vlinder *Aeropetes tulbaghia* is die enigste insek wat dit bestuif. Die plant is wetlik beskerm en wilde plante mag dus nie verwyder word nie. Dit is een van die amptelike simbole van die provinsie Wes-Kaap, benewens die Bergklub van Suid-Afrika en die Stormers-rugbyunie.

## Fotogalery 

Disa Uniflora 01 Feb 09Skeleton Gorge.JPG
RedDisa.jpg
Red Disa uniflora.jpg
Disa uniflora column (19792867596).jpg
Disa uniflora - Flickr 013.jpg
Disa uniflora2.jpg

## Verwysings 
## Eksterne skakels
Bergnooientjie

**Bergnooientjie** (*Aeropetes tulbaghia*) is 'n vlinderspesie wat inheems is aan Suid-Afrika. Dit behoort tot die familie van Vierpootskoenlappers (*Nymphalidae*).

Dit kom veral in die fynbos voor en bestuif net plante wat rooi blomme het. Een van die soorte wat dit besoek is 'n orgidee, die bakkiesblom, wat heeltemal van *A. tulbaghia* vir sy bestuiwing afhanklik is.

*Aeropetes tulbaghia* is na  Ryk Tulbagh, goewerneur van die Kaap in 1751-1771, vernoem. Hy het baie in die fauna en flora van die Kaap belang gestel. Die skoenlapper was deel van 'n versameling wat hy na die botanikus Carolus Linnaeus in Europa gestuur het.

## Sien ook 
* Alfabetiese lys van Suid-Afrikaanse vlinders

## Verwysings 
## Bronnelys 
* Kennis, 1980, vol 4, bl. 681,
Fototroof

'n Organisme wat **fototroof** genoem word, vermag met lig as energiebron te lewe. 

Die woord *fototroof* is afgelei van die Griekse woorde φωτο+τροφή, van φως *phos* = die lig + τροφή *trophé* = die voeding.
Die tweede deel van hierdie samestelling *-troof* gee gewoonlik aan op watter manier die organisme sy energie verkry.
'n *Chemotroof* verkry byvoorbeeld sy energie deur reaksies van bepaalde chemiese stowwe en nie van lig nie.

By fototrowe organismes word ligenergie deur fotosintese vasgelê en hoofsaaklik aangewend vir die bou van die organisme of die vorming van energieryke reserwestowwe. Verder is energie benodig om voedingsstowwe teen 'n konsenstrasiegradiënt uit die grond op te neem of om stowwe deur die plant te vervoer. Party plante gebruik dit selfs om te beweeg. Hulle word fototroop genoem. 

Plante wat groen is, is gewoonlik foto-outotrowe organismes wat sonlig gebruik en anorganiese stowwe soos koolstofdioksied opneem vir fotosintese, maar daar is ook alge en eensellige organismes wat foto-outotroof is.

## Verwysings
Bush Hill, Johannesburg

**Bush Hill** is 'n klein voorstad van Johannesburg, Suid-Afrika wat wes van Randburg geleë is.

## Verwysings
Douglasdale, Johannesburg

**Douglasdale** is 'n voorstad van Johannesburg, Suid-Afrika wat noord van Randburg en Sandton geleë is.

## Verwysings
Canon EOS 70D

raam|80px
Die **Canon EOS 70D** is 'n digitale enkellensreflekskamera wat op 2 Julie 2013 deur Canon vrygestel is teen 'n voorgestelde kleinhandelprys van VS$1&nbsp;199. As deel van die Canon EOS tweesyferlyn, is dit die opvolger van die EOS 60D en die voorganger van die EOS 80D.

Die EOS 70D is die bekendstellingsplatform vir Canon se "Dual Pixel CMOS Autofocus", wat 'n groot verbetering in fokusspoed bied in lewendige sig ("Live View"), beide vir foto's en video. By groot openinge soos f/1.8, bied die 70D se Dual Pixel CMOS Autofocus 'n beduidende verbetering in fokusakkuraatheid en konsekwentheid oor konvensionele outofokus.

Die 70D kan aangekoop word as 'n liggaam alleen, of in 'n stel met 'n EF-S 18-55mm 3.5-5.6 IS STM lens, EF-S 18-135mm 3.5-5.6 IS STM lens, en/of die EF-S 18-200mm 3.5-5.6 IS lens.

## Funksies 
In vergelyking met die EOS 60D, is die volgende veranderinge aangebring:  
* Beter resolusie met 'n 20.2 MP CMOS Sensor (60D het 18.1 LP)
* DIGIC 5+ beeldverwerker (DIGIC 4 op 60D)
* 19-punt AF-stelsel, almal kruistipe teen f/5.6. Sentrumpunt is 'n hoë presisie, dubbelkruistipe teen f/2.8 of vinniger. (9 punte, almal kruistipe op 60D)
* 98% soekdekking, 0.95× vergroting (96% dekking met dieselfde vergroting vir 60D)
* Vinniger deurlopende skiet teen 7.0&#x20;fps (5.3&#x20;fps op die 60D)
* Ingeboude Wi-Fi (nie op die 60D)
* 3.0" vari-hoek Clear View II LCD-raakskerm (geen raakskerm op die 60D)
* Maksimum sensorsensitiwiteit verhoog tot ISO 12800 maksimum (H: 25600 uitgebrei) – vergelyk met 6400 (H: 12800 uitgebrei) op die 60D
* Nuwe "Dual Pixel CMOS AF" (slegs standaard kontras-opsporing in lewendige sig op 60D)
** Laat die gebruik toe van hoë presisie fase-opsporing outofokus in lewendige sig, funksioneel oor 80% van die raam af na 0 EV en 
* Volle HD Movies EOS
** Digitale Zoem in die moewiemodus — bied 'n volle HD-krop uit die sentrum van die sensor vir 'n geskatte 3x zoem met geen verlies van kwaliteit van die prent, plus 'n digitaalgeïnterpoleerde 10x zoem (voorheen slegs beskikbaar op die 600D/Rebel T3i)
* AF mikroverstelling (is ingestel op die 50D, maar nie teenwoordig by die 60D nie)
** Die 70D kan mikroverstel by beide brandpuntuiterstes van die dieselfde zoemlens. 
* HDR (nie beskikbaar in-kamera op die 60D)
* Multi-blootstellingsmodus (nie beskikbaar op die 60D)
* Beligtingsgroepering van tot 7 rame (3 rame vir die 60D)
* Een SD/SDHC/SDXC kaartgleuf, ondersteun die UHS-I bus (UHS-I ondersteun is 'n opgradering in vergelyking met die 60D)
* Eksterne 3.5 mm stereo-mikrofoonsok.
* Soekvlakaanwyser. Die aanduier bly steeds aktief in outofokus totdat die sluiter vrygestel word. (In vroeëre Canonliggame met hierdie funksie, het die aanwyser slegs ten volle aktief gebly in die handfokusmodus; in outofokus het die aanwyser uit sig verdwyn wanneer die sluiterknoppie halfpad ingedruk is vir outofokus.)

## Verwysings
Oksidasie

**Oksidasie** is 'n chemiese proses waarin die oksidasiegetal van 'n atoom vergroot word. Dit beteken dat hierdie atoom een of meer elektrone afstaan aan 'n ander atoom of molekule. In elektrochemiese selle kan die elektrone ook aan 'n elektrode afgegee word. Hierdie elektrode word die *anode* genoem.

'n Voorbeeld van oksidasie is die reaksie van 'n stuk yster wat in 'n oplossing van 'n kopersout gedompel word. Die yster sal as ione in oplossing tree en elke ysteratoom sal twee elektrone afstaan:
:: Fe \to Fe^{2+} + 2e^{-}

Die oksidasiegetal van yster word hierdeur van 0 na 2+ vergroot.

## Oksideermiddel 
Die twee elektrone word in hierdie geval aan 'n *oksidasiemiddel* of *oksidant* afgestaan: die Cu^{2+}-ione wat in die oplossing aanwesig is. Hierdie koperione ondergaan daardeur die teenoorgestelde proses, wat reduksie genoem word en waardeur die oksidasiegetal van koper van 2+ na 0 verminder word.

Die belangrikste nywerheidsoksidasiemiddel is lug, hoewel suiwer suurstof tans eerder gebruik word. Suurstof as oksideermiddel het 'n aantal voordele bo lug, wat die hoë koste daarvan regverdig. Die voordele is die volgende:

- Dit het 'n hoër verbrandingsenergie omdat stikstofgas nie aanwesig is nie. Suurstofgas word derhalwe in veral gasvlamsnyers gebruik vir die sny van metaalplate.

- Die risiko van lugbesoedeling word verminder, omdat suurstof saam met stikstof by hoë temperature gevaarlike stikstofoksiede vorm.

Suiwer suurstof word as oksideermiddel in veral die staalnywerheid gebruik. Dit word ook gebruik om ander oksideermiddels te vervaardig, soos salpetersuur (afkomstig van ammoniak) en swaelsuur (afkomstig van swael). Die permanganate van mangaan, kalium of chroom word gevorm deur dit met natronloog of natriumkarbonaat te verbind en dan suurstof daardeur te pomp.

Peroksiede (O22- -ione of die - O- O-groep) is oksidasiemiddels en ook kragtige bleikmiddels. Waterstofperoksied (H2O2) word veral gebruik vir die bleik van hare. Chloorverbindings lewer ook 'n hoë oksidasiepotensiaal en word op grond daarvan gebruik om alge groei in swembaddens teen te werk.

## Reduksiemiddels 
Daar is min reduksiemiddels beskikbaar. Steenkool en die koolwaterstowwe is natuurlike bronne en reduseermiddels word daaruit verkry. Waterstofgas en CO-gas (koolstofmonoksied) is belangrike reduseermiddels wat uit die grondstowwe afkomstig is, en dit word gebruik vir die winning van metale uit erts deur die metaaloksiede te reduseer. In die geval van CO verbind die gas met die metaal se suurstof, waardeur CO2 (koolstofdioksied) gevorm word. Die alkali- en alkali-aardmetale kan ook as reduksiemiddels gebruik word.

## Bronnelys 
* Wêreldspektrum, 1982, , volume 21, bl. 86

## Kyk ook 
* Redoksreaksie
* Reduksie
Benmore Gardens

**Benmore Gardens** is 'n klein voorstad van Johannesburg, Suid-Afrika wat in die noordelike deel van die stad geleë is.

## Verwysings
Southgate, Johannesburg

**Southgate** is 'n voorstad in die suide van Johannesburg in Suid-Afrika. Dit is beter bekend vir sy groot winkelsentrum met weinige behuising.

## Verwysings
William Thomson, 1ste Baron Kelvin

**William Thomson, 1st Baron Kelvin**, OM, GCVO, PC, FRS, FRSE; 26 Junie 1824 – 17 Desember 1907), 'n Ulster-Skot Wiskundige  fisikus en ingenieur is in Belfast  1824 gebore. By die  Universiteit van Glasgow het hy belangrike navorsing op die gebied van wiskundige analise van elektrisiteit en die formulering van die eerste en die tweede wette van termodinamika Hy het saam met  Hugh Blackburn, die professor van wiskunde gewerk. 

Die Kelvintemperatuurskaal word in sy eer so genoem.  Hierdie skaal gebruik absolute nul as sy nul punt. Al is absolute nul tydens sy lewe al bekend, het hy dit gemeet en 'n waarde van −273.15 grade Celsius gekry.

Hy kry die titel "Baron Kelvin" in 1892 te erkenis van sy wetenskaplikke werk in termodinamika en ook vir sy sy teenkanting teen Ierse selfregering (*Home Rule*).  Die naam "Kelvin" is afgelui van die Kelvin-rivier wat langsaan sy labratorium  by die Universiteit van Glasgow gevloei het.

## Verwysings 
## Eksterne skakels 
*
Bagleyston

**Bagleyston** is 'n voorstad van Johannesburg, Suid-Afrika wat in die noorde deel van die stad geleë is.

Bagleyston is aangelê op die plaas Klipfontein en in 1947 geproklameer. Dis genoem na die eienaar van die grond, Herbert Bagley. In die ou dae was die voorstad oorwegend Engels, want in 1961 byvoorbeeld, was net 17 van die munisipale kiesers Afrikaanssprekend, vergeleke met 143 Engelssprekendes.

## Bronne 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers
*  Stals, prof. dr. E.L.P (red.). 1978. *Afrikaners in die Goudstad. Deel 1. 1886 - 1924*. Kaapstad en Pretoria: HAUM.

## Verwysings
Menachem Begin

**Menachem Begin** (Hebreeus: מְנַחֵם בֵּגִין&lrm;), gebore as *Mieczysław Biegun*, (16 Augustus 1913 in Brest (Russiese Ryk) – 9 Maart 1992 in Tel Aviv) was 'n Israeliese politikus.

Begin was 'n korporaal in die Poolse weermag tydens die begin van die Tweede Wêreldoorlog. In 1942 het hy na die Britse mandaat van Palestina geëmigreer en in 1943 het hy die leier van die Joodse paramilitêre organisasie Irgoen geword.

Hy was die stigter van die liberale Likoed-party. Van 1977 tot 1983 was hy die sesde premier van Israel gewees.

In 1979 het hy ’n vredesooreenkoms met president Anwar Sadat van Egipte gesluit wat as die Camp David-ooreenkoms bekend is. Beide Sadat en Begin het in 1978 die Nobelprys vir Vrede vir hierdie verhandelinge ontvang.

Begin het daarbenewens tydelik die poste van minister van Buitelandse Sake, Justisie, Landbou en Verdediging beklee.

Hy is in 1992 aan 'n hartaanval oorlede en is op die Olyfberg begrawe.

Sy seun Benny Begin (1943) is ook 'n politikus en vir die Likoed-party 'n lid van die Knesset gewees.

## Verwysings 
## Eksterne skakels 
* 
*  Menachem Begin, webwerf van die Knesset
Canon EOS 50D

raam|80px

Die **Canon EOS 50D** is 'n 15,1-megapieksel digitale enkellensreflekskamera. Dit is deel van die Canon EOS lyn van kameras, die opvolger van die EOS 40D en die voorganger van die EOS 60D.

Canon het die kamera op 6 Oktober 2008 vrygestel.

## Oorsig en funksies 
Die 50D beskik oor soortgelyke eienskappe as sy voorganger, die EOS 40D. Dit sluit in verskillende skietmodes, die vermoë om ISO en witbalans te verstel, 'n opwip-flitseenheid, en 'n LCD-skerm. Die LCD-skerm is die dieselfde grootte (3") as die 40D s'n, maar het 'n hoër resolusie (640 × 480 pieksel of 307,200 pieksels), meer as enige vorige model. Dit is ook die laaste Canon xxD wat 'n CompactFlash-skyf of Microdrive vir geheuestoor gebruik, saam met die BP-511-reeks battery.

Die 50D het 'n hoër piekseltelling (15.1 megapieksels), vandaar die hoër skietresolusies as sy voorganger, en soos die 40D, het dit 'n 14-bit RAW-formaat.

Die kamera het Live View, wat toelaat fotograwe om te gebruik die LCD-skerm soos die soek. Omdat die sensor spieël nodig het om te wees in die geslote posisie (sien Live voorskou), sluiter geluid is verminder in hierdie modus.
* 15.1 megapieksel APS-C CMOS sensor
* 3.0&#x20;duim VGA LCD monitor
* LiveView modus
* Wye 9 punt AF met sentrum kruistipe sensors
* Keuse van AF en metingmodes
* Ingeboude flits
* Canon EOS geïntegreerde skoonmaakstelsel
* ISO 100-3200 (6400 en 12800 met persoonlike funksie)
* Outomatiese regstelling van vignet
* Deurlopende skiet tot op 6.3&#x20;fps (90 beelde (JPEG), 16 beelde (RAW))
* DIGIC 4 beeldverwerker
* Pas ale Canon EF/EF-S Lense
* Pas alle Canon EX Speedlites
* PAL/NTSC/HDMI video-uitset
* Lêerformate sluit in: JPEG, RAW, sRAW1 (7.1&#x20;MP) en sRAW2 (3.8&#x20;LP)
* ROU & JPEG gelyktydige opname
* USB 2.0 rekenaarkoppelvlak
* BP-511/BP-511A of BP-512/BP-514 batterysoorte ('n BP-511A battery word verskaf)
* Afmetings: 146 × 108 × 74&#x20;mm (5.7 × 4.2 × 2.9&#x20;dm)
* Massa: 

## Verbeterings 
links|duimnael|Canon EOS 50D - agterkant
links|duimnael|Canon EOS 50D - bokant
Verbeteringe op die 40D sluit in 'n hoër-resolusie sensor (15.1 megapieksel in plaas van 10.1 megapieksel).

Die kamera maak gebruik van Canon se DIGIC 4-beeldverwerker. Die verwerker lewer beter reaksietyd, verbeter kleurvertolking en gee byna onmiddellike aansittyd. 'n Nuwe sensorskoonmaakstelsel is ook bekendgestel. Die kamera kan ook gebruik maak van Canon se draadlose lêeroordrag, die WFT-E3/E3A.

Die 50D kan aangekoop word as slegs 'n kas, of in 'n pakket met 'n nuwe EF-S 18-200mm 3.5-5.6 IS lens of die ouer EF 28-135 3.5-5.6 IS USM lens.

## Gehaltebeeld en geraas 
Die 50D voeg 5 megapieksels by tot die APS-C sensorgrootte (in vergelyking met die 40D), en as gevolg het die grootte van die individuele fotosensors afgeneem. Om te vergoed vir die verhoogde geraas wat onvermydelik die resultaat is van kleiner fotosensors, het Canon die gapings verwyder tussen die mikrolense wat die fotosensors bedek. Daarmee het die mikrolense groter geword, en vang meer lig op en rig dit direk na die sensorplekke.

## Verwysings
Fotochemie

**Fotochemie** is dié vorm van chemie wat die absorpsie of emissie van fotone tydens die chemiese proses behels.

Dikwels speel 'n opgewekte elektroniese toestand van 'n atoom of molekule wat ontstaan deur absorpsie van 'n foton 'n rol in die chemiese reaksie. 'n Deel van die foton se energie kan tydens die reaksie in die produkte vasgelê word, maar die foton kan ook net 'n katalitiese rol speel. 

'n Goeie voorbeeld van 'n fotochemiese reaksie is die reaksie van chloor met 'n alkaan soos metaan CH_4:

::Cl_2 + CH_4 \to HCl + CH_3Cl

Hierdie reaksie vereis lig wat genoeg energie besit om die dichloormolekule in chlooratome te ontbind:

::Cl_2 + h\nu \to 2 Cl\bullet

Die chlooratome is radikale wat vermag om 'n waterstofatoom aan die metaanmolekule te ontneem

::Cl\bullet +CH_4 \to HCl + CH_3\bullet

Die metielradikaal is baie reaktief en reageer met 'n chloorradikaal om 'n monochlorometaanmolekule te vorm

::Cl\bullet + CH_3\bullet \to CH_3Cl

## Fotoëlektrochemie
Fotochemie kan ook met elektrochemie gekombineer word deur halfgeleiers as elektrodes te gebruik.
## Bronne
* E. J. Bowen, *Chemical Aspects of Light*. Oxford: The Clarendon Press, 1942. 2nd edition, 1946.
* Photochemistry
Heuningblom

Die **heuningblom** (*Melianthus major*) is een van die plante wat ook kruidjie-roer-my-nie genoem word. Dit is endemies aan Suid-Afrika en kom in die Wes-Kaap, Oos-Kaap en Noord-Kaap voor. Op die SANBI-rooilys is dit as 'veilig' (LC) gelys.

Die blare is giftig en aftreksels van *M. major* is reeds in die tyd van die VOC gebruik vir die skoonmaak van swere en veral as haarwasmiddel, omrede dit kopluise doodgemaak het.

Dit is 'n struik en dit het groot grys blare en donkerrooi of pers blomme.

## Fotogalery 

Melianthus major 1.jpg
Melianthus major 3.jpg
Melianthus major 4.jpg
Melianthus major KirstenboshBotGard09292010A.JPG
Melianthus major KirstenboshBotGard09292010C.JPG
Melianthus major KirstenboshBotGard09292010G.JPG
Melianthus major leaf 001.jpg
Melianthus major, loof, Louwsburg.jpg

## Verwysings